Държавен вестник, бр. 12, 2021 г., стр. 35

БРОЙ  12	
Д Ъ Р Ж А В Е Н  В Е С Т Н И К 	
СТР.  35  
субекта за преструктуриране, която отговаря 
на следните условия: 
1. гаранцията е издадена в размер, който е 
най-малко еквивалентен на размера на изиск- 
ването, което замества;
2. гаранцията е предявима, когато дъщер-
ното предприятие не е в състояние да плаща 
изискуемите си задължения или когато за това 
дъщерно предприятие е направена констата-
цията за наличието на условията по чл. 90, 
в зависимост от това кое от двете събития 
настъпи по-рано;
3. най-малко 50 на сто от размера на гаран-
цията е обезпечен чрез договор за финансово 
обезпечение по Закона за договорите за фи-
нансово обезпечение;
4. обезпечението на гаранцията отговаря 
на изискванията по чл. 197 от Регламент (ЕС) 
№ 575/2013 и след прилагане на консервативно 
процентно намаление е достатъчно, за да покрие 
обезпечения размер по т. 3;
5. обезпечението на гаранцията е свободно 
от тежести и не се използва като обезпечение 
по друга гаранция;
6. обезпечението има ефективен срок до 
падежа, съответстващ на условието за срок 
до падежа по чл. 72в, параграф 1 от Регламент 
(ЕС) № 575/2013, и
7. няма правни, регулаторни или оперативни 
пречки за прехвърлянето на обезпечението от 
субекта за преструктуриране към съответното 
дъщерно предприятие, включително когато по 
отношение на субекта за преструктуриране е 
предприето действие за преструктуриране.
(9) За целите на ал. 8, т. 7 по искане на 
органа за преструктуриране субектът за пре-
структуриране предоставя независимо писмено 
мотивирано правно становище или обосновава 
по друг задоволителен начин липсата на прав-
ни, регулаторни или оперативни пречки пред 
прехвърлянето на обезпечението от субекта 
за преструктуриране на съответното дъщерно 
предприятие.“
§ 41. Член 71 се изменя така:
„Координация на мерките по прилагане 
на минималното изискване по отношение на 
субектите за преструктуриране
Чл. 71. (1) Решението за определяне на ми-
нималното изискване за собствен капитал и 
приемливи задължения се взема едновременно 
с разработването и поддържането на плана за 
преструктуриране.
(2) Българската народна банка, съответно 
Комисията, когато е орган за преструктуриране 
на ниво група, органите за преструктуриране на 
субектите за преструктуриране, когато групата 
се състои от повече от една група за преструк-
туриране, и органите за преструктуриране, 
които отговарят за дъщерните предприятия 
на индивидуална основа, вземат съвместно 
решение относно:
1. размера на минималното изискване, 
приложимо на консолидирано ниво на гру-
пата за преструктуриране, за всеки субект за 
преструктуриране;
2. размера на минималното изискване, 
приложимо на индивидуална основа за всеки 
субект от група за преструктуриране, който не 
е субект за преструктуриране.
(3) Когато е орган за преструктуриране на 
субект за преструктуриране, БНБ, съответно 
Комисията, органът за преструктуриране на 
ниво група и органите за преструктуриране, 
които отговарят за дъщерните предприятия на 
групата за преструктуриране на индивидуална 
основа, вземат съвместно решение относно:
1. размера на минималното изискване, при-
ложимо на консолидирано ниво към групата 
за преструктуриране, и
2. размера на минималното изискване, 
приложимо на индивидуална основа за всеки 
субект от групата за преструктуриране, който 
не е субект за преструктуриране.
(4) Съвместните решения по ал. 2 и 3 се 
приемат при спазване на изискванията по 
чл. 70 и 70а, мотивират се и се предоставят 
от органа за преструктуриране на субекта за 
преструктуриране и на предприятието майка 
от Европейския съюз, когато това предприя­
тие майка не е субект за преструктуриране на 
същата група за преструктуриране.
(5) В съвместното решение по ал. 2, съответ-
но по ал. 3, може да се предвиди, че когато в 
съответствие със стратегията за преструктури-
ране субектът за преструктуриране не е закупил, 
пряко или непряко, достатъчно инструменти, 
отговарящи на условията по чл. 70а, ал. 5, из-
искванията по чл. 69д се изпълняват частично 
от дъщерното предприятие, което не е субект 
за преструктуриране, с инструменти, отгова-
рящи на условията по чл. 70а, ал. 5, които са 
емитирани за закупуване от субекти, които не 
принадлежат към групата за преструктуриране, 
и са закупени от тях.
(6) Когато е орган за преструктуриране на 
субект за преструктуриране, който заедно с 
други субекти за преструктуриране принадле-
жи към една и съща Г-СЗИ, БНБ, съответно 
Комисията, участва в обсъждането и, когато е 
целесъобразно и в съответствие със стратеги-
ята за преструктуриране на Г-СЗИ, съгласува 
прилагането на чл. 72д от Регламент (ЕС) 
№ 575/2013, както и корекциите за минимизи-
ране или премахване на разликата между сбора 
на сумите по чл. 69е, ал. 4, т. 1 и по чл. 12а 
от Регламент (ЕС) № 575/2013 за отделните 
субекти за преструктуриране и сбора от сумите 
по чл. 69е, ал. 4, т. 2 и по чл. 12а от Регламент 
(ЕС) № 575/2013.
(7) Корекциите по ал. 6 могат да се прилагат 
по отношение на разликите в изчислението 
на размерите на общата рискова експозиция 
между съответните държави членки чрез ко-
рекция на нивото на изискването. Корекциите 
не се прилагат с цел премахване на разлики, 
произтичащи от експозиции между групи за 
преструктуриране.